เมื่อเดือนพฤศภาคมเราไม่มีประจำเดือนมาเดือน1แล้วพอมาเดือนกรกฎาคมดันมีเดือดออกมานิดๆหน่อยๆเปนเลือดสีน้ำตาลเคยมีเพศสัมพันย์ จะทำให้ท้องมั้ยค่ะ
สวัสดีค่ะ อาการเลือดออกทางช่องคลอดดังกล่าวมานั้น หากมาไม่ตรงรอบเดือน ก็อาจเป็นเลือดออกผิดปกติจากสาเหตุต่างๆเช่น การติดเชื้อของอวัยวะเพศ ช่องคลอด หรือปากมดลูก การมีเนื้องอกที่มดลูกหรือปากมดลูก การมีฮอร์โมนจากรังไข่ไม่สมดุล หรือหากก่อนหน้านั้นมีเพศสัมพันธ์ไม่ป้องกัน อาจทำให้เกิดการตั้งครรภ์และมีเลือดออกจากภาวะแทรกซ้อนจากการตั้งครรภ์ได้ดังนั้นในกรณีนี้แนะนำตรวจยืนยันการตั้งครรภ์ โดยทำได้เองเบื้องต้นด้วยชุดตรวจปัสสาวะ ให้ผลบวกได้ตั้งแต่ 10-14 วันหลังปฏิสนธิ หากตั้งครรภ์แล้วมีเลือดออก ให้รีบไปพบแพทย์ทันที หากไม่ได้ตั้งครรภ์ แต่เลือดก็ยังออกต่อเนื่อง หรือประจำเดือนมาไม่สม่ำเสมอ ไม่ได้มาทุกเดือน ควรไปพบแพทย์เพื่อตรวจหาสาเหตุที่แน่ชัดต่อไปค่ะ เบื้องต้นไม่ซื้อยาปรับฮอร์โมนใดๆมาใช้เอง งดการมีเพศสัมพันธ์ไปก่อน